Diari Oficial de la Generalitat Valenciana


Sumari del DOGV 6611, del 19-09-2011 (2011/9483)

RESOLUCIÓ de 7 de setembre de 2011, de la secretària autonòmica de Territori, Medi Ambient i Paisatge, sobre delegació de competències en matèria de disciplina urbanística.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6611

Data del DOGV
:   19-09-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/9483


Data del document
:   07-09-2011

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Correcció d'errades

 Descriptors 

:   * Conselleria d'Infraestructures, Territori i Medi Ambient
    * competència administrativa
    * delegació de poders

RESOLUCIÓ de 7 de setembre de 2011, de la secretària autonòmica de Territori, Medi Ambient i Paisatge, sobre delegació de competències en matèria de disciplina urbanística. [2011/9483]  
A la vista del que disposen l'article 68 de la Llei 5/1983, de 30 de desembre, del Consell, modificada per la Llei 12/2007, de 20 de març, en relació amb l'article 17.1 del Decret 75/2011, de 24 de juny, del Consell, pel qual s'estableix l'estructura orgànica bàsica de la Presidència i de les conselleries de la Generalitat, la secretària autonòmica de Territori, Medi Ambient i Paisatge assumeix les funcions que li atribueix l'article 68 de la Llei del Consell en matèria d'ordenació, planificació i actuacions territorials estratègiques, paisatge, espais naturals i biodiversitat, avaluació ambiental, coordinació territorial, urbanisme, qualitat ambiental, residus i canvi climàtic, i l'article 255 de la Llei 16/2005, de 30 de desembre, de la Generalitat, urbanística valenciana, modificada per l'article 50 de la Llei 14/2007, de 26 de desembre, de mesures fiscals, de gestió administrativa i financera i d'organització de la Generalitat, i l'article 540 del Reglament d'ordenació i gestió territorial i urbanística, aprovat per Decret 67/2006, de 19 de maig.  
  
Fent ús de les facultats que em confereix l'article 63 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, resolc:  
  
Primer  
Delegar el titular de la Direcció General d'Avaluació Ambiental i Territorial, el qual assumeix les funcions en matèria d'avaluació ambiental estratègica i de projectes, ordenació del territori i del litoral, urbanisme, coordinació territorial, inspecció d'urbanisme i costes, per a les potestats de restauració de la legalitat urbanística i sancionadora atribuïda per la normativa urbanística valenciana a la Secretaria Autonòmica.   
  
  
Segon  
La delegació de competències que es disposa en aquesta resolució no és obstacle perquè la Secretaria Autonòmica de Territori, Medi Ambient i Paisatge puga avocar el coneixement i la resolució de tots els assumptes que considere oportuns; així mateix, pot revocar la delegació conferida en qualsevol moment, de conformitat amb el que estableix l'article 63.5 de la Llei 5/1983, de 30 de desembre, del Consell, modificada per la Llei 12/2007, de 20 de març, de la Generalitat, i l'article 13.6 de la Llei 30/1992, de 26 de novembre, de règim jurídic de les administracions publiques i del procediment administratiu comú.  
  
  
Tercer  
Els actes administratius que es dicten per raó de la delegació conferida per aquesta resolució posen fi a la via administrativa, de conformitat amb el que estableixen els articles 13.4 i 109.c de la Llei 30/1992, de 26 de novembre, de règim jurídic de les administracions públiques i del procediment administratiu comú.  
  
Quart  
Sempre que es faça ús de la delegació de funcions contingudes en aquesta resolució ha de fer-se constar aquest extrem en la resolució adoptada, segons estableixen l'article 63.6 de la Llei 5/1983, de 30 de desembre, del Consell, modificada per la Llei 12/2007, de 20 de març, i l'article 13.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
Cinqué  
Aquesta resolució tindrà efecte des de l'endemà de la publicació en el Diari Oficial de la Comunitat Valenciana.  
  
València, 7 de setembre de 2011.- La secretària autonòmica de Territori, Medi Ambient i Paisatge: Aránzazu Muñoz Criado.